A4-0253/97

Πρόταση απόφασης του Συμβουλίου για την τροποποίηση της απόφασης 93/389/ΕΟΚ για έναν μηχανισμό παρακολούθησης των εκπομπών CO2 και άλλων αερίων που συμβάλλουν στο φαινόμενο του θερμοκηπίου μέσα στην Κοινότητα (COM(96)0369 - C4-0540/96 - 96/0192(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι έχει ζωτική σημασία να καταστεί δυνατή η ακριβής και τακτική αξιολόγηση της προόδου που σημειώνεται προς την υλοποίηση των δεσμεύσεων που έχει αναλάβει η Κοινότητα για την αισθητή μείωση των εκπομπών αερίων που συμβάλλουν στο φαινόμενο του θερμοκηπίου κατά τις προσεχείς δεκαετίες,

(Τροπολογία 2)

Αιτιολογική σκέψη 8β (νέα)

>Κείμενο μετά την ψηφοφορία στο ΕΚ>

ότι η Κοινότητα θεωρεί τον μηχανισμό παρακολούθησης ως ουσιώδες μέσο για την αξιολόγηση της προόδου προς την κατεύθυνση αυτή,

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 2, ΣΗΜΕΙΟ β)

Άρθρο 2, παράγραφος 2, εισαγωγική πρόταση (Απόφαση 93/389/ΕΟΚ)

>Αρχικό κείμενο>

2. Το αργότερο από την πρώτη ενημέρωση, κάθε κράτος μέλος περιλαμβάνει στο εθνικό του πρόγραμμα:

>Κείμενο μετά την ψηφοφορία στο ΕΚ>

2. Κάθε κράτος μέλος περιλαμβάνει στο εθνικό του πρόγραμμα:

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 2, ΣΗΜΕΙΟ β)

Άρθρο 2, παράγραφος 2, σημείο α), πέμπτη παύλα (Απόφαση 93/389/ΕΟΚ)

>Αρχικό κείμενο>

- εκτιμήσεις των συνεπειών της ανωτέρω πολιτικής και μέτρων στις εκπομπές και στην κατακράτησή τους και της ενσωμάτωσής τους στις προβολές των εκπομπών αερίων του θερμοκηπίου κατά το διάστημα που μεσολαβεί μεταξύ του έτους αναφοράς και του 2000[semigr ] μετά την ημερομηνία αυτή, εκτίμηση των συνεπειών αυτών κατά το διάστημα που μεσολαβεί μεταξύ του έτους αναφοράς και τακτών χρονικών σταθμών όπως έχει συμμφωνηθεί σύμφωνα με τη διαδικασία που προβλέπεται στο άρθρο 8, καθώς και ποσοτικά στοιχεία για τη διασαφήνιση των βασικών παραδοχών που χρησιμοποιούνται για την ανάπτυξη αυτών των προβολών και περιγραφή των χρησιμοποιούμενων μεθόδων εκτίμησης,

>Κείμενο μετά την ψηφοφορία στο ΕΚ>

- εκτιμήσεις των συνεπειών της ανωτέρω πολιτικής και μέτρων στις εκπομπές και στην κατακράτησή τους και της ενσωμάτωσής τους στις προβολές των εκπομπών αερίων του θερμοκηπίου κατά το διάστημα που μεσολαβεί μεταξύ του έτους αναφοράς και του 2000 και μετά την ημερομηνία αυτή, μεταξύ του έτους αναφοράς και του 2005 και μεταξύ του έτους αναφοράς και του 2010[semigr ] στη συνέχεια μεταξύ του έτους αναφοράς και τακτών χρονικών σταθμών όπως έχει συμφωνηθεί σύμφωνα με τη διαδικασία που προβλέπεται στο άρθρο 8, βάσει ενιαίων τεχνικών μεθόδων, καθώς και ποσοτικά στοιχεία για τη διασαφήνιση των βασικών παραδοχών που χρησιμοποιούνται για την ανάπτυξη αυτών των προβολών και περιγραφή των χρησιμοποιούμενων μεθόδων εκτίμησης,

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 2, ΣΗΜΕΙΟ β)

Άρθρο 2, παράγραφος 2, σημείο β), εισαγωγική πρόταση (Απόφαση 93/389/ΕΟΚ)

>Αρχικό κείμενο>

β) Πληροφορίες για τις πρόδρομες ουσίες του όζοντος, ήτοι το μονοξείδιο του άνθρακα (CΟ2), τα οξείδια του αζώτου (ΝΟx) και τις πτητικές οργανικές ενώσεις (VOC), καθώς και για τις εκπομπές άλλων αερίων του θερμοκηπίου, μεταξύ άλλων τους υπερφθοράνθρακες (PFC), τους υδροφθοράνθρακες(HFC) και το εξαφθοριούχο θείο (SF6), σύμφωνα με τις απαιτήσεις υποβολής στοιχείων που καθορίζονται στη σύμβαση πλαίσιο για την αλλαγή του κλίματος, περιλαμβανομένων:

>Κείμενο μετά την ψηφοφορία στο ΕΚ>

β) Πληροφορίες για τις βλαβερές ουσίες που έχουν επίπτωση στο όζον της τροπόσφαιρας, ήτοι το μονοξείδιο του άνθρακα (CΟ2), τα οξείδια του αζώτου (ΝΟx) και τις πτητικές οργανικές ενώσεις (VOC), καθώς και για τις εκπομπές άλλων αερίων του θερμοκηπίου, μεταξύ άλλων τους υπερφθοράνθρακες (PFC), τους υδροφθοράνθρακες(HFC) και το εξαφθοριούχο θείο (SF6), σύμφωνα με τις απαιτήσεις υποβολής στοιχείων που καθορίζονται στη σύμβαση πλαίσιο για την αλλαγή του κλίματος, περιλαμβανομένων:

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 2, ΣΗΜΕΙΟ β)

Άρθρο 2, παράγραφος 2, σημείο β, τρίτη παύλα (Απόφαση 93/389/ΕΟΚ)

>Αρχικό κείμενο>

- όσο το δυνατόν ακριβέστερες εκτιμήσεις των προβολών των εκπομπών, σε τακτά διαστήματα στο μέλλον και όπως έχει αποφασίσει η επιτροπή σύμφωνα με τις διαδικασίες που καθορίζονται στο άρθρο 8, καθώς και ποσοτικά στοιχεία για τη διασαφήνιση των βασικών παραδοχών που χρησιμοποιούνται για την ανάπτυξη αυτών των προβολών και περιγραφή των χρησιμοποιούμενων μεθόδων εκτίμησης.»

>Κείμενο μετά την ψηφοφορία στο ΕΚ>

- όσο το δυνατόν ακριβέστερες εκτιμήσεις των προβολών των εκπομπών, σε τακτά διαστήματα στο μέλλον και όπως έχει αποφασίσει η επιτροπή σύμφωνα με τις διαδικασίες που καθορίζονται στο άρθρο 8, βάσει προτύπων διαδικαστικών κατευθύνσεων καθώς και ποσοτικά στοιχεία για τη διασαφήνιση των βασικών παραδοχών που χρησιμοποιούνται για την ανάπτυξη αυτών των προβολών και περιγραφή των χρησιμοποιούμενων μεθόδων εκτίμησης.»

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 3, ΣΗΜΕΙΟ β), ΥΠΟΣΗΜΕΙΟ ii)α (νέο)

Άρθρο 3, παράγραφος 2, εδάφιο 1α (νέο) (Απόφαση 93/389/ΕΟΚ)

>Κείμενο μετά την ψηφοφορία στο ΕΚ>

ii)α Προστίθεται το ακόλουθο εδάφιο:

«Εκτός αυτού, τα κράτη μέλη ανακοινώνουν κάθε χρόνο τα αθροιστικά στοιχεία για τις εκπομπές, από το 1990, του κάθε ενός από τα αέρια του θερμοκηπίου που αναφέρονται στο άρθρο 2, παράγραφος 2, σημείο α). Οφείλουν επίσης να ανακοινώνουν τα προβλεπόμενα αθροιστικά στοιχεία για τις εκπομπές του κάθε αερίου του θερμοκηπίου για τις περιόδους έως το 2005, το 2010 και το 2020.»

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 3, ΣΗΜΕΙΟ β), ΥΠΟΣΗΜΕΙΟ ii)β (νέο)

Άρθρο 3, παράγραφος 2, εδάφιο 1β (νέο) (Απόφαση 93/389/ΕΟΚ)

>Κείμενο μετά την ψηφοφορία στο ΕΚ>

ii)β Προστίθεται το ακόλουθο εδάφιο:

«Η Επιτροπή λαμβάνει περαιτέρω μέτρα για να εξασφαλισθεί η συγκρισιμότητα και η διαφάνεια των εθνικών μεθόδων μετρήσεως και παρουσίασης των στοιχείων[semigr ] κατά τη λήψη των μέτρων αυτών, η Επιτροπή λαμβάνει υπόψη της την ανάγκη να υπάρξει ένα σαφές πλαίσιο κοινών κατευθυντηρίων γραμμών σε ό,τι αφορά τα πρότυπα που θα ακολουθούν τα σημερινά και τα μελλοντικά κράτη μέλη.»

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 4

Άρθρο 5 (Απόφαση 93/389/ΕΟΚ)

>Αρχικό κείμενο>

4. Το άρθρο 5 διαγράφεται

>Κείμενο μετά την ψηφοφορία στο ΕΚ>

4. Το άρθρο 5 διατυπώνεται ως εξής:

«Άρθρο 5

Αξιολόγηση των εθνικών προγραμμάτων και της κατάστασης των εκπομπών στην Κοινότητα.

1. Τα κράτη μέλη διαβιβάζουν στην Επιτροπή τα υπάρχοντα εθνικά τους προγράμματα μέσα σε τρεις μήνες μόνο από την κοινοποίηση της παρούσας απόφασης.

2. Η Επιτροπή διαβιβάζει στα άλλα κράτη μέλη τα εθνικά προγράμματα που λαμβάνει, εντός δύο μηνών από την παραλαβή τους.

3. Η Επιτροπή αξιολογεί τα εθνικά προγράμματα για να εκτιμήσει αν η πρόοδος που πραγματοποιείται στο σύνολο της Κοινότητας είναι επαρκής για να εξασφαλισθεί η τήρηση των υποχρεώσεων που αναφέρονται στο άρθρο 2, παράγραφος 1.

4. Εντός έξι μηνών από την παραλαβή των εθνικών προγραμμάτων, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση επί των αποτελεσμάτων της αξιολόγησής της.»

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 5

Άρθρο 6 (Απόφαση 93/389/ΕΟΚ)

>Αρχικό κείμενο>

Η Επιτροπή εξετάζει ετησίως, σε διαβούλευση με τα κράτη μέλη, αν η πρόοδος που σημειώνεται στο σύνολο της Κοινότητας είναι επαρκής ώστε να εξασφαλισθεί ότι η Κοινότητα ακολουθεί πορεία εκπλήρωσης των δεσμεύσεων που αναφέρονται στο άρθρο 2, παράγραφος 1 και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο, με βάση τα στοιχεία που έχει λάβει δυνάμει των άρθρων 2 και 3, συμπεριλαμβανομένων ενδεχομένως των ενημερωμένων εθνικών προγραμμάτων.

>Κείμενο μετά την ψηφοφορία στο ΕΚ>

Η Επιτροπή εξετάζει ετησίως, σε διαβούλευση με τα κράτη μέλη, αν η πρόοδος που σημειώνεται στο σύνολο της Κοινότητας είναι επαρκής ώστε να εξασφαλισθεί ότι η Κοινότητα ακολουθεί πορεία εκπλήρωσης των δεσμεύσεων που αναφέρονται στο άρθρο 2, παράγραφος 1 και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο, με βάση τα στοιχεία που έχει λάβει δυνάμει των άρθρων 2 και 3, συμπεριλαμβανομένων των ενημερωμένων εθνικών προγραμμάτων. Η έκθεση της Επιτροπής διαβιβάζεται στο Ευρωπαϊκό Κοινοβούλιο και το Συμβούλιο, ακόμη και σε περίπτωση που τα στοιχεία που ελήφθησαν από τα κράτη μέλη δεν είναι πλήρη[semigr ] στην περίπτωση αυτή, στην έκθεση θα γίνεται μνεία για τον ελλειπή χαρακτήρα των στοιχείων.

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 6α (νέα)

Άρθρο 8, παράγραφος 1 (Απόφαση 93/389/ΕΟΚ)

>Κείμενο μετά την ψηφοφορία στο ΕΚ>

6α. Το άρθρο 8, παράγραφος 1, διατυπώνεται ως εξής:

"1. Η Επιτροπή επικουρείται από συμβουλευτική επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.»

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για την τροποποίηση της απόφασης 93/389/ΕΟΚ για έναν μηχανισμό παρακολούθησης των εκπομπών CO2 και άλλων αερίων που συμβάλλουν στο φαινόμενο του θερμοκηπίου μέσα στην Κοινότητα (COM(96)0369 - C4-0540/96 - 96/0192(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0369 - 96/0192(SYN) ((ΕΕ C 314 της 24.10.1996, σελ. 11)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 130 Σ, παράγραφος 1 της Συνθήκης ΕΚ (C4-0540/96),

- έχοντας υπόψη το άρθρο 58 του Κανονισμού του,

- έχοντας υπόψη την πρόταση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0253/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά[semigr ]

5. ζητεί να κληθεί να γνωμοδοτήσει εκ νέου σε περίπτωση που το Συμβούλιο εξεδήλωνε την πρόθεση να επιφέρει ουσιώδεις τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.